als_Latn dik_Latn sag_Latn
Ministri i Drejtësisë kërkon pezullimin nga detyra të Sekretares së Përgjithshme të Ministrisë së Drejtësisë znj. Juliana Hoxha. Ministri Gazmend Bardhi i ka kërkuar Ramës të ndërhyjë pasi Juliana Hoxha edhe pse figuron e 25- ta në listën e kandidatëve PS-në në qarkun e Tiranë ajo vazhdon të ushtrojë detyrën e saj si Sekretare e Përgjithshme pranë Ministrisë së Drejtësisë
“Gjithashtu, Ministri i Drejtësisë i ka kërkuar zyrtarisht Departamentit të Administratës Publike që të zbatojë Kushtetutën, Kodin Zgjedhor dhe ligjin për nëpunësin civil, dhe të pezullojë nga detyra, Sekretaren e Përgjithshme të Ministrisë së Drejtësisë znj. Juliana Hoxha, e cila ushtron funksionin në kundërshtim flagrant me ligjin, që nga data 29 Prill 2017, për shkak se është kandidate për deputete në Qarkun e Tiranës, me subjektin zgjedhor Partia Socialiste e Shqipërisë. Për këtë arsye, Ministri i Drejtësisë z. Bardhi ka informuar zyrtarisht Kryeministrin dhe është në pritje të ndërhyrjes së tij për zbatimin e plotë të ligjit”
Sekretarja e Përgjithshme i përgjigjet Bardhit: Sjellje e jashtëligjshme
Në lidhje me kërkesën e ministrit të Drejtësisë ka ardhur edhe reagimi i sekretares së Përgjithshme të Ministrisë. Me anë të një njoftimi për shtyp Juliana Hoxha i kujton ministrit të Drejtësisë se ajo ushtron detyrën në përputhje me ligjin “Për nëpunësin civil” njëherazi nëpunësi më i lartë civil në administratën e kësaj ministrie. Në lidhje me akuzat e ministrit të Drejtësisë, zonja Hoxha shkruan se ushtron detyrën në përputhje me ligjin pasi ka njoftuar Komisionin Qendror të Zgjedhjeve në cilësinë e organit publik të ngarkuar nga ligji për organizimin e zgjedhjeve, Ministrin e Drejtësisë , Departamentin e Administratës Publike si edhe Komisionin Kombëtar të Përzgjedhjes, se ka hequr dorë nga kandidimi politik dhe nga çdo e drejtë apo detyrim që rrjedh pas saj duke vijuar me profesionalizëm detyrën e saj në shërbimin civil. Zonja Hoxha thekson se gjatë fushatës zgjedhore administrata publike duhet të qëndrojë jashtë politikës ashtu edhe politika nuk mund të sulmojë administratën.
Në reagimin e saj Sekretarja e Përgjithshme e Ministrisë së Drejtësisë i bën apel ministrit teknik të jetë në dijeni të kuadrit ligjor në fuqi që rregullon marrëdhëniet ligjore në shërbimin civil të nëpunësve të nivelit të lartë drejtues, pasi kërkesa e tij për ndërhyrje të Kryeministrit e konsideron ndikim të paligjshëm në vendimmarrjen e Komisionin Kombëtar te Përzgjedhjes.
Hoxha paralajmëron se për veprime të tilla të kundraligjshme të cilat ushtrojnë presione dhe ndikojnë drejtpërdrejtë në vendimmarrje do të ndërmarrë veprimet e nevojshme ligjore për mbrojtjen e integritetit profesional.
Sipas saj ligji e detyron ministrin të presë vendimmarrjen e organit të ngarkuar me ligj DAP, pasi çdo veprim tjetër e ngarkon me përgjegjësi.
Zonja hoxha e mbyll reagimin e saj duke thënë se në cilësinë e nëpunësit më të lartë civil të ministrisë do të vijojë të jap kontributin e saj në shërbimin civil duke mos qenë pjesë e asnjë fushate politike por garante e zbatimit të ligjit.
als_Latn als_Latn als_Latn als_Latn als_Latn als_Latn als_Latn als_Latn